| His: Αγαπημένα προϊόντα για το 2016 | #Hx2com
Τα «δικά του» αγαπημένα για το 2016
Μετά από αρκετές πιέσεις της ετέρου αρθρογράφου της σελίδας, αποφάσισα να γράψω για μερικά από τα προϊόντα που πέρασαν από τα χέρια μου το τελευταίο διάστημα και που πραγματικά λάτρεψα. Σε αυτό το άρθρο λοιπόν θα δείτε πέρα από προϊόντα περιποίησης και άσχετα αγαπημένα. Πάμε να τα δούμε λοιπόν.
| SMOK Alien 220W |
Το πιο πρόσφατο απόκτημά μου και καμάρι μου, είναι το νέο μου ηλεκτρονικό τσιγάρο. Μέχρι πρόσφατα, χρησιμοποιούσα το αξιόλογο eVic VTC Mini, μιας και δεν είχα βρει κάποιο άλλο mod που να μου τραβήξει το ενδιαφέρον. Το SMOK κυριολεκτικά με κέρδισε από την πρώτη στιγμή που το είδα και από τη μέρα που το αγόρασα δεν το έχω αποχωριστεί.
Τόσο η εμφάνισή του, που είναι τουλάχιστον εξαιρετική, όσο και οι αποδόσεις του είναι πραγματικά top-notch. Αφήνοντας εκτός την εμφάνισή του, που είναι υποκειμενικό κριτήριο, θέλω να αναφερθώ στα χαρακτηριστικά του. Ο λόγος που προμηθεύτηκα το SMOK Alien ήταν κυρίως γιατί είχα την ανάγκη ενός mod, η μπαταρία του οποίου θα μπορούσε να κρατήσει τουλάχιστον 1 ημέρα, χωρίς φόρτιση. Ατμίζω σε αρκετά χαμηλές αντιστάσεις, (<0,5Ω) σε σταθερή βάση, επομένως και σε αρκετά υψηλά Watt (>45W), με αποτέλεσμα η μονή μπαταρία του evic να μη μου έφτανε ούτε κατά διάνοια. Σίγουρα είχα την επιλογή αγοράς δεύτερης μπαταρίας, ωστόσο οι δυνατότητες του evic θα παρέμεναν σταθερές. Μετά λοιπόν και το πέρας της πρώτης φόρτισης του Alien, πραγματικά αισθάνθηκα “Awaken”. Η απόδοσή του στα ίδια Watt με το ίδιο στήσιμο του ατμοποιητή συγκριτικά με το evic ήταν σαφώς ανώτερη.
| Lamda Gandalf, Yaya Dream |
Στην αναζήτησή μου για το καλύτερο, για τα γούστα μου, υγρό για το ηλεκτρονικό τσιγάρο, πέρασαν από τα χέρια μου δεκάδες τον τελευταίο χρόνο. Θεωρώ πως έχω δοκιμάσει μία αρκετά μεγάλη ποικιλία υγρών, που είτε αγόρασα ο ίδιος είτε δοκίμασα από γνωστούς και καταστήματα. Τα μόνα που κατάφεραν να με κερδίσουν και να με κάνουν να θέλω να τα αγοράσω ξανά και ξανά είναι τα Gandalf και Yaya Dream της Lamda.
Θεωρώ πως η ποιότητα τους είναι πραγματικά εξαιρετική. Από τη μία το Gandalf είναι ένα 70/30 VG PG καπνικό υγρό που φέρνει την αίσθηση του καπνού πίπας, ενώ ο ατμός που βγάζει σε κάνει να νιώθεις πραγματικά σαν τον Galdalf από τον Άρχοντα των Δαχτυλιδιών. Από την άλλη έχουμε το Yaya dream, επίσης 70/30, ένα γλυκό και φρουτώδες υγρό, του οποίου όμοιο δεν έχω καταφέρει να βρω. Το Gandalf αποτελεί καλή επιλογή για καθημερινή χρήση μαζί με τον καφέ και όχι μόνο, ενώ το Yaya Dream ανήκει σε αυτήν την κατηγορία υγρών που τα θέλεις για όταν θα είσαι στο σπίτι ήσυχος ώστε να τα απολαύσεις.
| Hommer: Beard Shampoo |
Δε θα μπορούσα να αφήσω έξω από το άρθρο το Beard Shampoo της Hommer, για το οποίο έχω γράψει και το αντίστοιχο review. Δεν έχω πολλά να πω, αφού έχω αναφερθεί ήδη αναλυτικά σε αυτό. To έχω στα χέρια μου ένα μήνα περίπου και τα αποτελέσματά του είναι πραγματικά εξαιρετικά.
Όπως είπα και στην αρχή του άρθρου, αυτά είναι τα προϊόντα που δεν μπορώ να πάρω τα χέρια μου από πάνω τους.